stanford-oval/wikipedia huggingface dataset:
Haarniskapäät

| Haarniskapäät |
| --- | --- |
 Seeprahaarniskapää (Evistias acutirostris)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Lyhtyahvenkalat Acropomatiformes
Heimo::  Haarniskapäät Pentacerotidae  Bleeker, 1859
Alaheimot ja suvut
 Histiopterinae Evistias  Histiopterus  Parazanclistius  Paristiopterus  Pentaceropsis  Zanclistius  Pentacerotinae Pentaceros 
Katso myös
   Haarniskapäät Wikispeciesissä   Haarniskapäät Commonsissa 
Infobox OKNimi-testi OK: 
Haarniskapäät (Pentacerotidae) on lyhtyahvenkalojen lahkoon kuuluva kalaheimo. Sen lajeja tavataan kaikista valtameristä lauhkeista vesistä.
Lajit ja anatomia

Haarniskapäiden heimoon kuuluu kaksi alaheimoa, seitsemän sukua ja 13 lajia. Ne ovat keskikokoisia tai suuria kaloja, ja suurimmat kasvavat noin metrin pituisiksi. Ruumiinrakenteeltaan ne ovat korkearuumiisia ja litteitä kaloja. Otsaprofiili on jyrkkä ja suu työntyy eräillä lajeilla huomattavasti eteenpäin. Pään luut ovat useilla lajeilla esillä ja muodostavat ikään kuin haarniskan. Selkäevä on pitkä ja piikikäs. Myös peräevässä on piikkejä.
Levinneisyys

Haarniskapäitä tavataan lauhkeista vesistä Atlantin, Intian valtameren ja Tyynenmeren alueilta. Suurin osa lajeista elää Australian lähistöllä. Kalat elävät syvissä vesissä aina 100–600 metrin syvyyteen. Kalojen ravintoa ovat äyriäiset, salpat ja pääjalkaiset. Pohjoisella Tyynellämerellä elävien haarniskapäiden kutuaika alkaa marraskuussa ja päättyy maaliskuussa. Monet heimon lajeista ovat hyviä ruokakaloja ja niitä kalastetaan trooleilla ja siimoilla.
Hakaneula

Avoin hakaneula
Hakaneula on neula, joka sisältää jousen ja hakasen avulla kiinni pysyvän lukitusmekanismin. Lukittu hakaneula muodostaa silmukan, joka estää neulaa luistamasta pois paikaltaan. Hakaneulan avulla voidaan kiinnittää kankaita toisiinsa tai esimerkiksi heijastimen naru kiinni kankaaseen.
Hakaneuloja käytetään sellaisenaan korvakoruina ja vaatteiden koristeina esimerkiksi punk-tyylissä.
Koneenosien lukitsemiseen käytetään usein sokkaa, joka muistuttaa toiminnaltaan hieman hakaneulaa. Myös rintaneuloissa käytetään hakaneulan kaltaista kiinnitysmekanismia.
Historia

Muinaiset kreikkalaiset, italialaiset ja sisilialaiset olivat jo käyttäneet yksinkertaista hakaneulaa. Niissä ei ollut säppeä tai jousia, jotka auttavat lukitsemaan neulan paikoilleen.
Nykyaikaisen hakaneulan keksi yhdysvaltalainen Walter Hunt vuonna 1846. Hunt oli velkaa 15 dollaria ja mietti kuinka maksaisi velkansa takaisin. Hän mietti työpöytänsä ääressä ja väänteli käsissänsä metallilangan palaa. Kolmen tunnin jälkeen hän oli taivutellut huomaamattaan hakaneulan muodon. Hunt myi keksintönsä oikeudet velkojalleen 400 dollarilla. Keksintö patentoitiin heinäkuussa 1849.
Huntin hakaneulat valmistettiin alun perin kuuden metallin yhdistelmästä: kupari, rauta, alumiini, kulta, hopea ja platina yhdistettiin sulattamalla, minkä jälkeen ne muotoiltiin hakaneulaksi.
Nimityksiä

Hakaneulasta käytetään eri murrealueilla (pääosin Pohjanmaalla) myös nimityksiä pinnaneula (lienee ruotsinkielestä) ja taipperineula, joka tulee englannin kielen vaippaneulaa tarkoittavasta sanasta (diaper pin). Hieman pohjoisempana käytetään nimitystä poikaneula.
HMS Curlew

HMS Curlew on ollut kahdeksan  Britannian kuninkaallisen laivaston aluksen sekä yhden tukikohdan nimenä.
HMS Curlew (1795) 16-tykkinen prikisluuppi
HMS Curlew (1803) 16-tykkinen sluuppi
HMS Curlew (1812) 18-tykkinen Cruizer-luokan prikisluuppi
HMS Curlew (1830) 10-tykkinen Cherokee-luokan prikisluuppi
HMS Curlew (1854) potkurisluuppi
HMS Curlew (1868) siipiratasalus
HMS Curlew (1885) torpedosluuppi
HMS Curlew (D42) C-luokan risteilijä
HMS Curlew (tukikohta) Laivaston ilmavoimien tukikohta lähellä St. Merryniä Cornwallissa 1952 - 1956
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Curlew”, voi hakea sivunnimihaulla, laajalla sivunnimihaulla tai tekstihaulla.
HMS Temeraire (1907)

| HMS Temeraire |
| --- | --- |
 HMS Temeraire

Aluksen vaiheet
Rakentaja:  Devonportin telakka
Kölinlasku:  1. tammikuuta 1907
Laskettu vesille:  24. elokuuta 1907
Palveluskäyttöön:  1. toukokuuta 1909
Poistui palveluskäytöstä:  1921
Loppuvaihe:  myyty romutettavaksi 7. joulukuuta 1921
Tekniset tiedot
Uppouma:  18 800 t
Pituus:  161 m
Leveys:  25,1 m
Syväys:  8,4 m
Koneteho:  23 000 shp
Nopeus:  21,55 solmua
Miehistöä:  733
Aseistus
Aseistus:  10 × BL 12" (304,8 mm)/45 Mk X -tykkiä kaksoistorneissa 11 × BL 4" (101,6 mm)/50 Mk VII -tykkiä 4 × QF 3 naulan merkinantotykkiä 2 × 4" ilmatorjuntatykkiä 2  × 3" ilmatorjuntatykkiä 2 × 18" (457 mm) torpedoputkea
HMS Temeraire oli Britannian kuninkaallisen laivaston Bellerophon-luokan taistelulaiva.
Valmistus

Alus tilattiin Devonportin telakalta, missä köli laskettiin 1. tammikuuta 1907. Alus laskettiin vesille 24. elokuuta ja otettiin palvelukseen 1. toukokuuta 1909.
Palvelus

Palvelukseen otettaessa alus liitettiin Kotilaivaston 1. taistelulaivaviirikköön.
Ensimmäisen maailmansodan syttyessä alus siirrettiin 4. Taistelulaivaviirikön mukana Suureen laivastoon (engl. Grand Fleet). Pohjanmerellä 18. maaliskuuta 1915 alus epäonnistui yrittäessään törmäämällä upottaa Saksan keisarikunnan laivaston sukellusveneen SM U-29. Vuoden 1915 kesän alus oli huollossa Devonportin telakalla. Vuonna 1916 Temeraire otti osaa Skagerrakin taisteluun, jossa alus käytti 54 kappaletta 12 tuuman kranaatteja ja siihen ei osuttu yhtään kertaa. Alus muodosti sisaraluksensa HMS Superbin kanssa osaston, joka liittyi 1918 Itäisen Välimeren laivastoon.
Alus muutettiin sodan jälkeen kadettien koululaivaksi. Se kuitenkin todettiin vanhentuneeksi ja myytiin romutettavaksi 1921.
Aiheesta muualla

Wikimedia Commonsissa on kuvia tai muita tiedostoja aiheesta .
Maritimequestin yhteenvetosivu HMS Bellerophon-luokka
Bellerophon-luokan taistelulaivat
Haikka

Haikka on Muuratsalon saarella sijaitseva niemi Jyväskylän Muuratsalon kaupunginosassa, entisen Säynätsalon kunnan alueella. Niemessä on asuinalue.
Asuinalueen ruutukaavaan pohjautuvan asemakaavan on 1926 suunnitellut arkkitehti Wivi Lönn. Rakennukset perustuvat asutus- ja sosiaalihallituksen tyyppipiirustuksiin ja valmistuivat 1920- ja 1930-luvulla. Se oli saaren ensimmäinen asuinalue ja tarkoitettu Joh. Parviaisen Tehtaat Oy:n työntekijöille..
Saaritien päässä Haikan niemen kärjessä pienellä saarella on Haikan sektoriloisto. Loisto valmistui 1943 Majakan lähellä on pieni kahvila Ruokala Salo, jonka miljöö on säilynyt muuttumattomana, kaurismäkeläisenä.
Ruokala Salo kesällä 2008
Ruokala Salon interiööriä
Aiheesta muualla

Ilmakuva Haikasta, Kansalaisen karttapaikka
Gray Matter (videopeli)

| Gray Matter |
| --- | --- |

Kehittäjä:  WizarBox
Julkaisija:  DTP Entertainment
Jakelija:  Steam ja GOG.com
Suunnittelija:  Jane Jensen
Säveltäjä:  Robert Holmes
Julkaistu:  2010
Lajityyppi:  seikkailupeli
Pelimuoto:  yksinpeli
Ikäluokitus:  PEGI 12  USK 12 
Alusta:  Windows, Xbox 360
Jakelumuoto:  DVD ja digitaalinen jakelu
Lisää peliartikkeleitaVideopelien teemasivulla
Gray Matter on Wizarboxin kehittämä ja dtp entertainmentin julkaisema seikkailupeli. Peli on julkaistu vuonna 2010 Windowsille ja Xbox 360:lle.
Historia

Peli on Gabriel Knight -sarjasta tunnetun Jane Jensenin suunnittelema ja sen julkaisusta kerrottiin ensimmäisen kerran vuonna 2003 Gamespot-sivustolla (tuolloin nimellä Project Jane-J).
Pelin aiottu julkaisupäivä oli vuonna 2004, mutta pelin suunnittelu keskeytettiin useaan kertaan ja pelin julkaisija vaihtui kahdesti ennen julkaisua.
Peli julkaistiin Itävallassa, Saksassa ja Sveitsissä marraskuussa 2010 ja se julkaistiin muissa EU-maissa helmikuussa 2011. Maailmanlaajuisesti peli julkaistiin vuonna 2014.
Vastaanotto

Pelit-lehden Juho Kuorikoski antoi pelin Windows-versiolle 91 pistettä sadasta.
Aiheesta muualla

Gray Matter MobyGamesissa (englanniksi)
Virallinen kotisivu (englanniksi)
Gray Matter Blog by Jane Jensen (englanniksi)
Halosen uuni

Halosen uuni on luola, joka sijaitsee Säkkilänkylässä Halosenvaarassa, Kuusamossa. Se muodostaa käytävän, joka laajenee huonemaisesti, ja jossa pohjan kaltevuus kasvaa luolan takaosaa kohti. Luola on muodoltaan ontelo ja melkein pyöreä. Luola on yli 15 metriä pitkä, ja sen korkeus on keskiosissa noin kolme metriä. Luola on saanut nimensä maa-alueen omistajan mukaan.
Halos

Halos voi viitata seuraaviin:
Halos, antiikin aikainen kaupunki Thessaliassa
Halos, rituaaliaukio antiikin ajan Delfoissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halos”, voi hakea sivunnimihaulla, laajalla sivunnimihaulla tai tekstihaulla.
Gustav Wentzel

| Gustav Wentzel |
| --- | --- |
 Gustav Wentzel lapsineen noin vuonna 1900.
Henkilötiedot
Koko nimi:  Nils Gustav Wentzel
Syntynyt: 7. lokakuuta 1859 Kristiania, Norja
Kuollut: 10. helmikuuta 1927 (67 vuotta) Lom, Norja
Ammatti:  taidemaalari
Nils Gustav Wentzel (7. lokakuuta 1859 Kristiania – 10. helmikuuta 1927 Lom) oli norjalainen taidemaalari. Häntä opettivat muun muassa Knud Bergslien, Frits Thaulow, Alfred Philippe Roll ja Léon Bonnat. Wentzelin maalaukset edustavat naturalismia.
Wentzelin puoliso oli toimittaja-kirjailija Kitty Wentzel.
Teoksia

Snekkerverksted (1881)
Frokost (1882)
Sjakkspillere (1886). Pelaajina Oscar Lærum ja Harald Bertrand.
Skirenn i Fjelkenbakken (1898)
Aiheesta muualla

Kuvia tai muita tiedostoja aiheesta Gustav Wentzel Wikimedia Commonsissa
Refsumin tauti

Refsumin tauti on harvinainen fytaanihapon kertymäsairaus. Se aiheuttaa lihassurkastumia, silmänpohjan rappeutumisen, kuulovamman, tasapaino-ongelmia ja ataksiaa. Refsumin taudin infantiiliin muotoon kuuluu monesti myös kehitysvammaisuutta, hepatomegaliaa, osteoporoosia ja kasvojen lievä epämuodostuma.
Refsumin tauti saattaa johtaa kuurosokeuteen.
Refsumin tauti on autosomin kautta peittyvästi periytyvä. Sen kuvasi ensimmäisenä Sigvald Refsum vuonna 1945.
Gudžarati

| Gudžarati |
| --- | --- |
 Gudžaratin puhuma-alue Intiassa.
Oma nimi:  ગુજરાતી (Gujarātī)
Muu nimi:  gujarati
Tiedot
Alue:  Intia, Pakistan, Etelä-Afrikka, Uganda, Tansania, Kenia, Yhdysvallat, Yhdistynyt kuningaskunta, Australia, Uusi-Seelanti, Fidži, Kanada, Sambia, Zimbabwe, Mosambik, Portugali, Panama
Virallinen kieli:   Intia
Puhujia:  yli 46 000 000
Sija:  29.
Kirjaimisto:  gudžaratilainen kirjaimisto
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet – indoarjalaiset kielet – läntiset indoarjalaiset kielet – gudžaratilaiset kielet
Kielikoodit
ISO 639-1:  gu
ISO 639-2:  guj
ISO 639-3:  guj
 Ohje 
Gudžarati eli gujarati on indoarjalainen kieli. Suurin osa sen puhujista asuu Intiassa, ja se on Gujaratin osavaltion pääkieli. Gudžaratilla on Intiassa kansallisen kielen asema. Lisäksi se on vähemmistökieli muun muassa Pakistanissa, Keniassa ja Tansaniassa.
Gudžaratia puhuu äidinkielenään yli 46 miljoonaa ihmistä. Tästä syystä se on maailman 29. puhutuin kieli. Kun mukaan otetaan myös toisena kielenä puhuvat, puhujien määrä on noin 60,5 miljoonaa..
Gudžaratin sanajärjestys on subjekti-objekti-verbi. Kielessä ei ole epämääräisiä eikä määräisiä artikkeleita. Substantiiveilla on kolme sukua, kaksi kieliopillista lukua ja sijamuotoja on kolme. Kielen sanastoon on jäänyt vaikutteita arabiasta ja persiasta sekä nykyään varsinkin puhekieleen englannista ja portugalista.
Gudžaratia kirjoitetaan omalla aakkostollaan, gudžaratilaisilla kirjaimilla. Joskus on käytetty myös arabialaisia ja persialaisia aakkosia.
Raamattu käännettiin gudžaratin kielelle kokonaan ensimmäistä kertaa vuonna 1823. Mahatma Gandhi, Muhammad Ali Jinnah ja  Vallabhbhai Patel puhuivat gudžaratia äidinkielenään.
Gudžaratin katsotaan olevan elinvoimainen kieli ja sen läheisiä sukulaiskieliä ovat mm. dubli ja saurashtra. Standardigudžaratin lisäksi päämurteita katsotaan olevan viisi..
Fonologia > Vokaalit

|  | Etinen | Keski | Taka |
| --- | --- | --- | --- |
| Suppea | i |  | u |
| Puolisuppea | e | ə | o |
| Puoliavoin | ɛ | ə | ɔ |
| Avoin |  | ɑ |  |
Lähde:
Fonologia > Konsonantit

|  |  | Labiaali | Alveo-dentaali | Retrofleksi | Palataali | Velaari | Glottaali |
| --- | --- | --- | --- | --- | --- | --- | --- |
| Nasaali | Nasaali | m | n | ɳ | ɲ |  |  |
| Klusiili | Soinniton | p | t | ʈ | tʃ | k |  |
| Klusiili | Soinnillinen | b | d | ɖ | dʒ | g |  |
| Klusiili | Aspiraatta | pʰ | tʰ | ʈʰ | tʃʰ | kʰ |  |
| Klusiili | Vuotoinen | bʱ | dʱ | ɖʱ | dʒʱ | ɡʱ |  |
| Frikatiivi | Soinniton | f | s |  | ʃ |  |  |
| Frikatiivi | Soinnillinen |  |  |  |  |  | ɦ |
| Approksimantti | Approksimantti | ʋ | l | ɭ̆ | j |  |  |
| Tremulantti | Tremulantti |  | ɾ |  |  |  |  |
Lähde:
Aiheesta muualla

Wikimedia Commonsissa on kuvia tai muita tiedostoja aiheesta .
Gudžaratinkielinen Wikipedia
Indoarjalaiset kielet
aer
andh
angika
assami
awadhi
bagheli
baškarik
bengali
bhadrawahi
bhili
bhisnupriya
bhodžpuri
bradž
buksa
bundeli
chambeali
chhattisgarhi
chittagon
chitwania tharu
dameli
dangaura tharu
dhatki
divehi
dogri
fidžinhindi
gaddi
garhwali
gawar
goaria
grangali
gudžarati
gurgula
halbi
haryanvi
hindi
hindko
hindustani
Induksenkohistani
kalaša
kanauji
kašmiri
katarkalai
kathariya tharu
khowar
kochila tharu
koli
kumaoni
kurdari
kutši
lahnda
lambadi
magahi
maijan
maithili
majhi
mandeali
marathi
marwari
musasa
nimadi
ningalami
nepali
od
orija
paali
palya bareli
pandžabi
pašai
pauri bareli
phalura
radžastani
rana tharu
rangpuri
rathwi bareli
rohingya
romani
sadri
sanskrit
saraiki
sawi
šina
sindhi
sinhali
sirmauri
sonha
šumašti
surjapuri
sylheti
tirahi
torwali
urdu
varhadi-nagpuri
varli
vasavi
HMS Vectis

| HMS Vectis |
| --- | --- |
 HMS Vectis

Aluksen vaiheet
Rakentaja:  J. Samuel White and Company, Cowes
Kölinlasku:  7. joulukuuta 1916
Laskettu vesille:  4. syyskuuta 1917
Palveluskäyttöön:  5. joulukuuta 1917
Loppuvaihe:  myyty romutettavaksi 25. elokuuta 1936
Tekniset tiedot
Uppouma:  1 100 t (standardi) 1 490 t (max)
Pituus:  95,1 m (kokonaispituus)
Leveys:  9,0 m
Syväys:  3,2 m
Koneteho:  27 000 hv
Nopeus:  34 solmua
Miehistöä:  134
Aseistus
Aseistus:  4 × QF 4"/L45 (102 mm) Mk V -tykkiä yksiputkisina P Mk I -asennuksina 1 × 3" 20 cwt Mk I -ilmatorjuntatykki 4 × 21" (533 mm) torpedoputkea
HMS Vectis oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla.
Valmistus

Alus tilattiin Cowesista J. Samuel White and Companyltä, missä köli laskettiin 7. joulukuuta 1916. Alus laskettiin vesille 4. syyskuuta 1917 ja otettiin palvelukseen 5. joulukuuta.
Palvelus

Alus liitettiin keväällä 1919 muodostettuun uuteen 2. hävittäjälaivueen 3. hävittäjäviirikköön, jonka mukana se osallistui bolševikkien vastaisiin toimiin Itämerellä 1919-1920. Alus osallistui myös vuoden 1921 Itämeren purjehdukseen.
Amiraliteetti päätti hankkia romutettavaksi myydyn RMS Majesticin koululaivaksi. Aluksen maksuna annettiin sekä rahaa että uppoumaltaan vastaava määrä romutettavia aluksia. Romutettavaksi joutui siten kuusi V- ja W-luokan alusta mukaan lukien Vectis.
Aiheesta muualla

Itämeren purjehdus 1921(englanniksi)
V-luokan hävittäjät (1917)
Gustav Wied

| Gustav Wied |
| --- | --- |
 Gustav Johannes Wied
Henkilötiedot
Koko nimi:  Gustav Johannes Wied
Syntynyt: 6. maaliskuuta 1858 Holmegaard, Nakskov, Tanska
Kuollut: 24. lokakuuta 1914 (56 vuotta)
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
gustavwiedselskabet.dk
Löydä lisää kirjailijoitaKirjallisuuden teemasivulta
Gustav Johannes Wied (6. maaliskuuta 1858 Holmegaard, Nakskov, Tanska – 24. lokakuuta 1914 Kööpenhamina, Tanska) oli tanskalainen kirjailija.
Wied asui aikuiseksi asti maaseudulla ja muutti sitten Kööpenhaminaan. Hän toimi kirjakauppa-apulaisena, kotiopettajana Jyllannissa, tuntiopettajana, toimittajana. Useita kertoja turhaan yritettyään hän suoritti ylioppilastutkinnon 1887 ja opiskeli sitten kieliä ja kirjallisuutta. Hän oli muutamia vuosia København-lehden palveluksessa ja julkaisi lehdessä ensimmäiset kertomuksensa.
Kun August Strindberg 1888–1889 oli Kööpenhaminassa ja yritti saada teatteri-ideoilleen jalansijaa, Wied päätyi hänen lähipiiriinsä ja esiintyi hänen kokeellisessa teatterissaan näyttelijänä (aviomies näytelmässä Fordringsegare, suom. Velkojat), tosin heikolla menestyksellä. Wiedin ensimmäinen kirjallinen työ oli 1880-lukulainen tragedia En hjemkomst (1889), mutta jo seuraava kirja Silhuetter (1891) osoittaa hänet kertojaksi, mikä oli epäilemättä hänelle ominaisin kirjallinen luomistapa.
Wied ei vielä novelleissa Barnlige sjæle (1893), koomisissa Menneskenes børn (1894) ja osittain vahvan omaelämäkerrallisessa romaanissa Ungdomshistorier (1895) ollut saavuttanut itsenäisyyttä. Hän jatkoi seuraavina vuosina kokeiluja eri alueilla, jotka eivät olleet hänelle luonteenomaisia, vaikka Lystige historier (1896) ja Erotik (1896) osoittivat selvästi, missä hän oli parhaimmillaan. Koomiset kertomukset ja satyyrinäytelmät toivat hänelle laajan lukijakunnan, ja hän näyttäytyi yhä vahvemmin Sophus Schandorphin omapäisenä seuraajana ja ylittäjänä teoksella Adel, gejstlighed, borger og bonde (neljä satyyrinäytelmää, 1897).
Wied oli aito ja omaperäinen koomikko ja humoristi, joka mielellään viljeli karkeaa huumoria ja Rabelais'n tavoin nautti loputtomasti ihmisten esittämisestä animaalisista vieteistä ja haluista riippuvaisina ja siten tämän riippuvuuden vuoksi naurettavina. Hänen kertomuksensa ilmestyivät kaksiosaisena teoksena Fra land og by (2. p. 1914). Hänen kuolemansa jälkeen ilmestyivät Skrifter kuusiosaisena muistopainoksena (1915–1916). Valikoima kirjoituksia ilmestyi 1918 nimellä Udvalgte skrifter.
Suomennetut teokset

Onnen vangit (Livsens Ondskab); suom. Katri Ingman, Helsinki: Pellervo-seura 1948
Lisäksi Wiedin kertomusten suomennoksia on julkaistu antologioissa:
Maailmankirjallisuuden kultainen kirja. Skandinavian kirjallisuuden kultainen kirja , WSOY 1930
Rakkautta: erään rakastuneen muistiinpanoja
"Ditlevsen"
Hyvää yötä: neljäs hyvää yötä: hetki lepoa kunnes nukutte , Karisto 1937
Vaeltava kisälli
Tehkäämme iloinen ilta: huumorin helmiä meiltä ja muualta , Kirjokansi 1945
Kanojen vallankumous
Aiheesta muualla

Kuvia tai muita tiedostoja aiheesta Gustav Wied Wikimedia Commonsissa
HMS Crane (1896)

| HMS Crane |
| --- | --- |
 HMS Crane

Aluksen vaiheet
Rakentaja:  Palmers Shipbuilding and Iron Company, Jarrow
Kölinlasku:  2. elokuuta 1896
Laskettu vesille:  17. joulukuuta 1896
Palveluskäyttöön:  huhtikuu 1898
Loppuvaihe:  myyty romutettavaksi 10. kesäkuuta 1919
Tekniset tiedot
Uppouma:  390 t (standardi) 440 t (kuormattu)
Pituus:  67,06 m (kokonaispituus)
Leveys:  6,32 m
Syväys:  2,97 m
Koneteho:  6 200 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Crane oli Britannian kuninkaallisen laivaston Star-luokan torpedovenehävittäjä.
Valmistus

Alus tilattiin 9. tammikuuta 1896 osana vuosien 1895-1896 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 2. elokuuta 1896 telakkanumerolla 714. Alus laskettiin vesille 17. joulukuuta 1896 ja valmistui huhtikuussa 1898. Sen tarjoukseen perustunut hinta oli 52 376 puntaa.
Palvelus

Alus oli 1902-1904 Välimerellä ja se vieraili Gibraltarilla 1912, mutta muuten se palveli Britteinsaarilla. Alus myytiin romutettavaksi 10. kesäkuuta 1919.
Haas VF-18

| Haas VF-18 |
| --- | --- |

Talli:   Haas
Suunnittelija(t):   Rob Taylor  Ben Agathangelou
Kuljettajat:  8.  Romain Grosjean 20.  Kevin Magnussen
Testikuljettajat:   Santino Ferrucci  Arjun Maini
Teknisiä tietoja
Renkaat:  P Pirelli
Kilpailuhistoria
Debyytti:   Australian GP 2018
Kilpailuja:  21
Voittoja:  0
Paalupaikkoja:  0
Nopeimpia kierroksia:  1
Palkintosijoja:  0
MM-pisteitä:  93
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2018
Haas VF-18 on Formula 1 -talli Haasin käyttämä auto kaudella 2018. Autolla kilpailevat Romain Grosjean ja Kevin Magnussen.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | Haas | Ferrari | P |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | USA | MEX | BRA | ABU | 93 | 5. |
| 2018 | Haas | Ferrari | P |  Romain Grosjean | Kesk. | 13 | 17 | Kesk. | Kesk. | 15 | 12 | 11 | 4 | Kesk. | 6 | 10 | 7 |  DSQ | 15 | 11 | 8 | Kesk. | 16 | 8 | 9 | 93 | 5. |
| 2018 | Haas | Ferrari | P |  Kevin Magnussen | Kesk. | 5 | 10 | 13 | 6 | 13 | 13 | 6 | 5 | 9 | 11 | 7 | 8 | 16 | 18 | 8 | Kesk. | DSQ | 15 | 9 | 10 | 93 | 5. |
Aiheesta muualla

Kuvia tai muita tiedostoja aiheesta Haas VF-18 Wikimedia Commonsissa
Renzo Nostini

| Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Maa:   Italia> Miesten miekkailu. |
| --- | --- | --- | --- |
|  Hopeaa | Lontoo 1948 | floretti, joukkuekilpailu |  |
|  Hopeaa | Lontoo 1948 | säilä, joukkuekilpailu |  |
|  Hopeaa | Helsinki 1952 | floretti, joukkuekilpailu |  |
|  Hopeaa | Helsinki 1952 | säilä, joukkuekilpailu |  |
Renzo Nostini (27. toukokuuta 1914 Rooma – 1. lokakuuta 2005 Rooma) oli italialainen miekkailija. Hän sai kesäolympialaisissa 1948 hopeaa sekä floretin että säilän joukkuekilpailussa. Kesäolympialaisissa 1952 hän sai jälleen molemmista hopeaa. Myös hänen veljensä Giuliano Nostini oli olympiaurheilija.
Renzo Minoli

| Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Maa:   Italia> Miesten miekkailu. |
| --- | --- | --- | --- |
|  Kultaa | Amsterdam 1928 | Kalpa, joukkuekilpailu |  |
|  Hopeaa | Los Angeles 1932 | Kalpa, joukkuekilpailu |  |
Renzo Minoli (6. toukokuuta 1904 Milano – 18. huhtikuuta 1965 Milano) oli italialainen miekkailija. Hän kuului kalvassa vuoden 1928 kesäolympialaisissa Amsterdamissa kultaa voittaneeseen ja vuoden 1932 kesäolympialaisissa Los Angelesissa hopeaa saaneeseen joukkueeseen.
HMS Courier (J349)

| HMS Courier |
| --- | --- |

Aluksen vaiheet
Rakentaja:  Toronto Ship Building Company, Toronto
Kölinlasku:  7. syyskuuta 1943
Laskettu vesille:  22. joulukuuta 1943
Palveluskäyttöön:  31. elokuuta 1944
Loppuvaihe:  romutettu 1959
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Courier (viirinumerot J349 ja M49) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Arnprior, mutta siitä luovuttiin jo ennen vesillelaskua ja alus siirrettiin Britannialle.
Valmistus

Alus tilattiin nimellä HMCS Arnprior Torontosta Kanadasta Toronto Ship Building Companylta, missä köli laskettiin 7. syyskuuta 1943. Se laskettiin vesille vielä saman vuoden lopulla 22. joulukuuta ja valmistui 31. elokuuta 1944.
Palvelus

Alus romutettiin 1959 Llanellissa.